**MINUN KAUKAJÄRVENI - valokuvakilpailu**

Kilpailuun osallistuminen on vapaata kaikille. Kuvauspaikan pitää sijaita Kaukajärven alueella. Toivomme valokuvakilpailuun otoksia kaikilta vuodenajoilta. Kuvan aihe on vapaa – maisemakuva, tapahtumakuva, harrastuskuva, leikkikuva, luontokuva jne. Kaukajärven alueen teemana on ”elämää kuin pikkukaupungissa” – siitä on hyvä ammentaa kuvausaiheita.

Lähetä kilpailukuvasi osoitteeseen **minunkaukajarvi@lionskaukajarvi.fi.** Kirjoita viestin otsikoksi ”Minun Kaukajärveni” ja kerro viestissä nimesi, osoitteesi ja puhelinnumerosi sekä missä ja milloin kuva on otettu. Keksi kuvalle nimi, ja kerro kuvasta muutamalla sanalla: mitä kuvassa on, miten kuva syntyi, tai vaikkapa tunnelmia kuvaushetkeltä. **Lähetäthän kisaan max. 6 kuvaa/osallistuja.** Sähköpostiviestin maksimikoko 20 Mt. Kuvien perille tuleminen ja tekninen toimivuus ovat lähettäjän vastuulla.

Osa kuvista on esillä K-Supermarket Kaukajärven tiloissa 16.6.2025 alkaen ja kuvat vaihtuvat noin 2 viikon välein.

Hervannan Sanomat julkaisee kilpailun kuvia viikoittain.

**PALKINNOT**

Joka kuukausi kuvien lähettäneiden kesken arvotaan ruokalahjakortti K-Supermarket Kaukajärvelle.

Kilpailuajan loputtua tuomaristo valitsee kuvien joukosta 3 voittajaa, jotka palkitaan K-Supermarket Kaukajärven lahjakortilla.

Tärkein palkitsemisperuste on kuvan välittämä tunnelma Kaukajärveltä – pienemmällä painoarvolla arvostellaan kuvien valokuvauksellisia seikkoja.

Kilpailuun osallistutaan jpg-kuvilla.

Valokuvakilpailu alkaa 23.5. 2025 ja päättyy 31.7.2025 ja tulokset julkistetaan Elorieha-tapahtumassa Kaukajärven vapaa-aikatalolla 17.8.2025.

Osallistujalla tulee olla kilpailuun lähettämiinsä kuviin kaikki oikeudet. Osallistumalla kilpailuun osallistuja antaa suostumuksen henkilötietojensa käsittelyyn kuvakilpailun toteuttamista varten. Kilpailun osallistujat myöntävät kilpailun järjestäjälle oikeuden käyttää nimeään ja lähettämäänsä kuvaa somessa sekä muussa viestinnässään ilman erillistä korvausta. Kilpailuun lähetetyt kuvat poistetaan järjestäjän arkistosta kilpailun ratkettua.

Kilpailun järjestää K-Supermarket Kaukajärvi yhteistyössä Lions Club Tampere/ Kaukajärven ja Hervannan Sanomien kanssa.